**Нелични глаголни форми – контролна работа, 22.01.2019 г.**

**Прочетете текста и изпълнете задачи от 1. до 6. включително.**

 През 1874-1876 година българският строител Уста Колю Фичето построява прочутия покрит мост в Ловеч, ползвайки само дървен материал. Внушителният мост е бил украсен в началото и в края с четири каменни скулптури на лъв, орел, женска фигура и тояга, символизираща бича на поробителя. През Възраждането на моста са се намирали повече от 60 дюкянчета, продължаващи основната търговска чаршия. За съжаление мостът е изгорял при пожар и на мястото му днес има негово копие.

1. **Темата на текста е:1т.**

А) Покритият мост в Ловеч

Б) Пожарът в Ловеч

В) Уста Колю Фичето

Г) Архитектурата през Възраждането

1. **Покритият мост в Ловеч е построен в:1т.**

А) началото на XVIII век

Б) края на XIX век

В) началото на XIX век

Г) края на XVIII век

1. **В текста са употребени минали свършени деятелни причастия. Коя от думите НЕ е минало свършено деятелно причастие? 1т.**

А) се намирали

Б) изгорял

В) материал

Г) бил

1. **Препишете от текста сегашните деятелни причастия и им направете морфологичен разбор. 2т.**

......................................................................................................................................................................................................................................................................................

1. **Коя от употребените в текста думи НЕ е минало страдателно причастие?**1т.

А) прочут

Б) покрит

В) украсен

Г) внушителен

1. **Запишете деепричастието, употребено в текста:** ....................................................... 1т.
2. **Извадете причастията от текста. Определете вида им и им направете морфологичен разбор**.

*А моята душа немирна*

*Довчера мислеше дори,*

*...че тържествуваща ще мина*

*Край молещи любов очи*

*И, безсърдечна и невинна,*

*Тя в мен надменно ще мълчи...*

 *Надежда Захариева, „Утешение”*

......................................................................................................................................................................................................................................................................................................................................................**2т**.

1. **Попълнете таблицата, като извадите от текста различните видове причастия. 6т.**

Градските деца не знаят какво е жив огън от борова клонка, как свисти той, как се нахвърля жадно върху покритите със смола и иглички и ги ломи. Не знаят как пламъкът огъва в прегръдката си тънките клончета, като вихрушка ги помита и ги погва през комина, после внезапно утихва, потрепвайки задъхано върху мигащите, зачервени от плач очи на шишарките. Не знаят децата и за кроткия пламък на дъбовата цепеница. Спокойната му, галеща обич няма нищо общо с изгарящата страст на неговия побратим към боровата клонка.

|  |  |  |
| --- | --- | --- |
| Минало страдателно причастие | Сегашно деятелно причастие | Деепричастие |
|  |  |  |
|  |  |  |
|  |  |  |

1. **Посочете кое изречение се нуждае от редактиране.1т.**

А) Влизайки в стаята, Мая се огледа за познати лица.

Б) Влизайки в автобуса, чантата му се закачи за вратата.

В) Изкачвайки се към върха, туристите направиха хубави снимки.

Г) Мария не участваше в разговора, мислейки за нещо друго.

1. **Подчертайте правилната форма. 4т.**

А) На нашата планета все още има доста (не проучени/ непроучени) кътчета.

Б) В сградата е помислено и за (не зрящите/ незрящите) хора.

В) Ако момъкът (не изпълнел/ неизпълнел) задачата, щял да се прости с живота си.

Г) (Не искайки/ неискайки) да общува с никого, той се изолира от света.

1. **Запишете изреченията, като поставите неличните глаголни форми в отрицателна форма. 4т.**

С учудване разглеждах подредената витрина.

...........................................................................................................................................

Мъжът, пишещ на клавиатурата бързо, беше отстранен.

...........................................................................................................................................

Поглеждайки пред колата, шофьорът направи маневрата.

...........................................................................................................................................

Спортистите спечелили две първи места.

............................................................................................................................................

1. **Редактирайте изреченията. 5т.**

Момчето пресече булеварда, непоглеждайки настрани.

Тичайки той успя да хване влака.

Господине, извинете, бихте ли ми помогнал да се кача по стълбите?

Госпожо, Вие ли сте нарисувани на тази картина?

Детето гледаше с ужас котката, ядейки врабчето.

1. **Образувайте нелични глаголни форми от глагола** *катеря.* **5т.**

Мин. св. деят. прич. ....................................................

Мин. несв. деят. прич. ....................................................

Сег. деят. прич. ..............................................................

Мин. страд. прич. .........................................................

Дееприч. ...........................................................................

1. **Преобразувайте сложните изречения в прости, като запазите смисъла им. 3т.**

Спряха влака, който навлизаше в тунела.

..............................................................................................................................

Дете, което е нахранено и облечено, е по-щастливо.

................................................................................................................................

Като пееше и подсвиркваше, майсторът работеше по-бързо.

.................................................................................................................................

1. **Заменете подчертания израз с подходяща нелична глаголна форма. 3т.**

Фенерче, което свети- ........................................................................

Дете, което мрънка- ..........................................................................

Кукла, която говори- .........................................................................

1. **Направете синтактичен анализ на изречението: 3т.**

Виещият се планински път ме отведе до малка изоставена хижа.

1. **Коя от думите е минало страдателно причастие? 1т.**

А) внушителен б) потърсен в) фин г) зловонен

1. **Кое причастие е в основната си форма? 1т.**

А) смятаща б) излято в) счупен г) гладела

1. **Сегашното деятелно причастие от глагола свиря е: 1т.**

А) свирел б) свирил в) свирейки г) свирещ

1. **Поставете запетаите и поправете допуснатите грешки. 4т.(по 0.5т. за правилно поправена грешка)**

Двете котки се промъкнаха в стаята мокри и треперещи оставяики след себе си малката пролука на вратата отворена. Отвън нахлуваше студен и влажен въздух носещ дъха на Севера. Опашките им бяха подвити, а лапичките – изцапани и почерняли от лепкавата кал. Котките стъпваха бесшумно, почти не докосвайки земята. Изтощения сив котарак пръв се сви до печката, а до него се сгуши и рижата котка. Огънят бумтеше хвърляйки отблясъци в мрака.

Общо 50т.

Скала: 44-50т. – Отличен 6

 37-43т. – Много добър 5

 30-36т. – Добър 4

 23-29т. – Среден 3

 0-22т. вкл. – Слаб 2

Моите точки: ............................. Оценка: ...............................

Родител: ..............................

Ключ с верните отговори и точките на контролната работа върху нелични глаголни форми

|  |  |
| --- | --- |
| 1. а – 1т. | 11. неподредената, непишещ, не поглеждайки, не спечелили – 4т. |
| 2. б – 1т. | 12. ...., не поглеждайки....Тичайки, ........помогнали.......нарисувана....Детето гледаше...котката, която ядеше врабчето – 5точки |
| 3. в – 1т. | 13. катерилкатерелкатерещкатеренкатерейки 5т. |
| 4. символизираща – СДП, ж.р., ед.ч., нечл.продължаващи – СДП, мн.ч., нечл.2т. | 14. Спряха навлизащия в тунела влак.Нахраненото и облечено дете е по-щастливо.Пеейки и подсвирквайки, майсторът работеше по-бързо. 3т. |
| 5. г – 1т. | 15. светещо фенерче, мрънкащо дете, говореща кукла – 3 т. |
| 6. ползвайки – 1т. | 16. съгл. определение, съгл. определение, подлог, допълнение, сказуемо, съглас. определение, съгласувано определение, обстоят. пояснение – 3т. |
| 7. тържествуваща – СДП, ж.р., ед.ч., нечл.молещи – СДП, мн.ч., нечл.2т. | 17. б- 1т. |
| 8. МСП – покритите, зачервениСДП – мигащите, галеща, изгарящаДееприч. – потрепвайки – 6т. | 18. в – 1т. |
| 9. б - 1т. | 19. г- 1т. |
| 10. а) непроучени б) незрящите в) не изпълнел г) не искайки 4т. | 20. Двете котки се промъкнаха в стаята мокри и треперещи, оставяйки след себе си малката пролука на вратата отворена. Отвън нахлуваше студен и влажен въздух, носещ дъха на Севера. Опашките им бяха подвити, а лапичките – изцапани и почернели от лепкавата кал. Котките стъпваха безшумно, почти недокосвайки земята. Изтощеният сив котарак пръв се сви до печката, а до него се сгуши и рижата котка. Огънят бумтеше, хвърляйки отблясъци в мрака.4 точки – по 0.5 за правилно поправена грешка |